标题：岐阳庄淑公主
人物生平
宪宗元和八年（813年）封岐阳公主，准备出嫁。按照旧例，唐驸马多出自贵戚和功臣之家。然而当时宰相权德舆选翰林学士独孤郁为婿，此人出身名家，文质彬彬，宪宗一看，叹息道：“权德舆选了个好女婿啊。”于是命令宰相李吉甫在世族给岐阳选个驸马。但是，世家子弟多不愿作驸马，纷纷说自己身体不行，推辞了。只有宰相杜佑的孙子杜悰表示愿意。宪宗很是高兴，亲自在麟德殿召见他，许下了这门婚事，并于元和九年（814年）七月二十三日，拜杜悰为银青光禄大夫、殿中少监、驸马都尉。八月，岐阳出嫁，宪宗为她升正殿送嫁，礼毕，由西朝堂出，宪宗又赶到延喜门，止住岐阳的车，大赐其宾从金钱，并派左右神策兵三百到光范门为岐阳清道。宪宗赐给岐阳一所在昌化里的宅子，引龙首池水为池塘，后来又把岐阳外曾祖父郭子仪家的大通里亭赐给岐阳为别馆，岐阳家贵震当世。然而岐阳并不骄横，侍奉公婆以守礼闻名。出嫁时宪宗赐给她一些奴婢，岐阳认为这些人是不可能跟她过穷日子的，于是还给宪宗，自己去买了几个出身贫寒的。
岐阳治家俭朴有方，不久，大家都说杜悰娶了个贤妻。后来杜悰为澧州刺史，岐阳和他一起去赴任。郡县长官听说公主要来，纷纷杀牛羊，找数百人来准备宴席。结果岐阳来的时候，奴婢不过二十，路上骑驴，不吃肉，州县的供应，一概不受。杜悰在澧州三年，岐阳从不参与政事，连杜悰大厅里的屏风什么样都不知道。婆婆病重期间，岐阳衣不解带地侍奉，药饭不尝不进。杜悰后为忠武军节度使，节度府年久失修，连正堂都没法用，岐阳在这里住了六年，始终没有怨言。杜悰很感激她，皇帝也很尊敬她，但岐阳谦逊自守，不以富贵骄人。开成年间，杜悰从忠武军节度使任上奉调入京，当时岐阳正在生病，但她不肯留下，说：“我想去朝见兴庆宫，就算死在路上，也不后悔。
开成二年（837年）十一月，岐阳死在进京路上，时年三十九岁。十二月，杜悰进京，按规矩得去向皇帝谢恩，但杜悰迟迟未去。当时的皇帝文宗很奇怪，问左右是怎么回事。户部侍郎李珏说：“近来公主死了，驸马要为公主服斩衰三年，士族所以不愿娶公主，多半是因为这个。杜悰在为公主服丧，所以没来谢恩。”文宗大惊，说：“我真不知道有这事。”当天就下令废除了这个规定。开成三年（838年），追谥岐阳为庄淑大长公主。杜悰后来做到左仆射。
相关史料
新唐书 列传第八岐阳庄淑公主，懿安皇后所生。下嫁杜悰，帝为御正殿临遣，繇西朝堂出，复御延喜门，止主车，大赐宾从金钱。开第昌化里，疏龙首池为沼。后家上尚父大通里亭为主别馆。贵震当世。然主事舅姑以礼闻，所赐奴婢偃蹇，皆上还，丐直自市。悰为澧州刺史，主与偕，从者不二十婢，乘驴，不肉食，州县供具，拒不受。姑寝疾，主不解衣，药糜不尝不进。开成中，悰自忠武入朝，主疾侵，曰：“愿朝兴庆宫，虽死于道，不恨。”道薨。
新唐书 列传第九十一悰，字永裕，以门荫三迁太子司议郎。权德舆为相，其婿翰林学士独孤郁以嫌自白。宪宗见郁文雅，叹曰：“德舆有婿乃尔！”时岐阳公主，帝爱女。旧制， 选多戚里将家，帝始诏宰相李吉甫择大臣子，皆辞疾，唯悰以选召见麟德殿。礼 成，授殿中少监、驸马都尉。太和初，由澧州刺史召为京兆尹，迁凤翔忠武节度 使。入为工部尚书，判度支。会公主薨，悰久不谢，文宗怪之。户部侍郎李珏曰： “比驸马都尉皆为公主服斩衰三年，故悰不得谢。”帝矍然，始诏杖而期，著于令。
旧唐书 本纪第十五戊辰，以太子司议郎杜忭为银青光禄大夫、殿中少监、驸马都尉，尚岐阳公主。
旧唐书 列传第九十七忭，以廕三迁太子司议郎。元和九年，选尚公主，召见于麟德殿。寻尚岐阳公主，加银青光禄大夫、殿中少监、驸马都尉。岐阳，宪宗长女，郭妃之所生。
自顷选尚，多于贵戚，或武臣节将之家。于时翰林学士独孤郁，权德舆之女婿，时德舆作相，郁避嫌辞内职。上颇重学士，不获已许之，且叹德舆有佳婿，遂令宰臣于卿士家选尚文雅之士可居清列者。初于文学后进中选择，皆辞疾不应，唯悰愿焉。累迁至司农卿。太和六年，转京兆尹。七年，检校刑部尚书，出为凤翔尹、凤翔陇右节度。丁内艰，八年，起复授忠武军节度使、陈许蔡观察等使，就加兵部尚书。开成初，入为工部尚书、判度支。属岐阳公主薨，久而未谢。文宗怪之，问左右。户部侍郎李珏对曰：“近日驸马为公主服斩衰三年，所以士族之家不愿为国戚者，半为此也。杜忭未谢，拘此服纪也。”上愕然曰：“予初不知。”乃诏曰：“制服轻重，必由典礼。如闻往者驸马为公主服三年，缘情之义，殊非故实，违经之制，今乃闻知。宜令行杖周，永为通制。”三年，改户部尚书，兼判户部度支事。会昌中，拜中书侍郎、同中书门下平章事，寻加左仆射。
资治通鉴 卷第二百三十九翰林学士独孤郁，权德舆之婿也。上叹郁之才美曰：“德舆得婿郁，我反不及邪！”先是尚主皆取贵戚及勋臣之家，上始命宰相选公卿、大夫子弟文雅可居清贯者，诸家多不愿，惟杜佑孙司议郎悰不辞。秋，七月，戊辰，以悰为殿中少监、驸马都尉，尚岐阳公主。公主，上长女，郭妃所生也。八月，癸巳，成婚。公主有贤行，杜氏大族，尊行不翅数十人，公主卑委怡顺，一同家人礼度，二十馀年，人未尝以丝发间指为贵骄。始至，则与悰谋曰：“上所赐奴婢，卒不肯穷屈，奏请纳之，悉自市寒贱可制指者。”自是闺门落然不闻人声。[1]
唐会要 卷六九年八月。岐阳公主出降杜悰。发左右神策兵三百赴光范门翼道。至其宅。京兆尹裴武充礼会使。
墓志铭
宪宗皇帝即位八年，出嫡女册封岐阳公主，下嫁于今工部尚书、判度支杜公悰。始，宪宗时，宰相权德舆有婿独孤郁，为翰林学士，帝爱其才，因命宰相曰：“我嫡女既笄可嫁，德舆得婿独狐，我岂不得耶？可求其比。”后丞相吉甫进言曰：“前所奉诏，臣谨搜其人。”因名我烈祖司徒岐公曰：“有孙儿悰，年始弱冠，有德行文学，秀朗严整。臣尝为司徒吏，熟其家事，官族世婚，习尚守治，臣一皆忖度，疑悰可以奉诏。”帝即召尚书见，与语大悦，受殿中少监，服章金紫。
以元和八年某月日，主下嫁于杜氏，上御正殿，礼毕，由西朝堂出，节幡鼓铎，仪物毕备，引就昌化里赐第，上御延喜楼，驻止主轮，尚书及宾侍，酒食金帛，奏内乐降嫔御送行。
主实宪宗皇帝嫡女，穆宗皇帝母妹，敬宗皇帝、今天子亲姑，尚父汾阳王子仪外曾孙。太皇太后始以正妃事宪宗，以太后、太皇太后爱飬三朝，凡四十年，德厚慈恕，化充六宫，主以一女之爱，降于杜氏，逮事舅姑。杜氏大族，其他宜为妇礼者，不翅尹试数十人，主卑委怡顺，奉上抚下，终日惕惕，屏息拜起，一同家人礼度，二十余年，人未尝以丝发间指为贵骄。始与尚书合谋曰，上所赐奴婢，卒不肯穷屈，奏请纳之，上嘉叹许可，因锡其直，悉自市寒贱可制指者。自是闭门落然，不闻人声，尚书读书考今古治乱，主职妇事，承奉夫族。时岁献馈，吉凶赙助，必亲自经手，池塞馆陊，辟球场种树，不数十年，搢绅间杂然称尚书为贤。
尚书旋出为澧州刺史，主后尚书行，郡县闻主且至，杀牛羊大为数百人供具，主至，后不二十人、六七婢，乘驴阘茸，约所至不得肉食，驿吏立门外，舁饭食以返。不数日间，闻于京师，众哗说以为异事。尚书在澧州三年，主始入后出，中闲不识刺史厅屏。尚书治澧州，考治行为天下第一，后为大司徒、京兆尹、凤翔节度使，朝廷屈指比数，以为凡有中外重难，非尚书不可。主贤益彰，虽至宫闱贵号，亦加尊敬。姑凉国太夫人寝疾，比丧及葬，主奉飬蚤夜不解带，亲自尝药，粥饭不经心手，一不以进。既而哭泣哀号，感动他人。
尚书后为忠武军节度使，所治许州创为节度府五十年，南迫于蔡，屋室卑庳，主居无正堂，处东支屋，恬然六年。许军强雄，且撑剧寇，自始多用武臣，治各出己，部曲家人，疵政弛法，习为循常，有司用比边障远地，掷置不问，民亦甘心。尚书再冶之，老民相率两走阙下，遮丞相马叩头乞留，请树生祠。及诏追去，攀缘携扶，哭于道路。尚书治外，主冶内，尚书所至必称，崱崱士力反为名公伟人，主实有内助焉。穆宗以皇太后，敬主尤为亲信，俯首益卑，车服侍使，愈自贬抑，觐谒温（冫青）外，口不言他事。讫穆宗朝，人不以亲贵称。
尚书自许奉急追诏，主有疾小愈，强不肯留，曰：“去朝兴庆宫，纵死于道，吾无恨。”以开成二年十一月某日，薨于汝州长桥驿亭，年若干。上废朝三日。其年十二月某日，主丧至京师，比及葬，两宫吊问，相继于道。开成三年某月日，上御正殿，诏丞相嗣复摄中书令正衙宣册，谥曰庄淑大长公主。某年某月日，祔葬于万年县洪原乡少陵原尚书先茔，礼也。生男二人，长曰辅九，年十岁；次曰杨十，始二岁。女二人。某于尚书为从父弟，得以实铭。铭曰：
章武皇帝，唐中兴主。刑于正妃，教及嫡女。婉婉帝子，下嫁时贤。影逐响答，随顺缠绵。杜氏大族，枝蔓蝉联。上有舅姑，高堂俨然。螭绶龟章，玉佩金轩。飬色悦意，侍后承前。人不我贵，我敬我虔。始终尽礼，大小周旋。余二十年，谁兴间言。贵不召骄，富不期侈。是此四者，倏相首尾。自古名士，或泥于此。孰谓帝子，超脱摆弃。妇职是勤，夫言是指。池荒馆陊，屏外不履。淑德柔风，天下倾耳。宜乎寿考，归女婚子。不锡全祉，孰提神纪。幽石有志，显笔有史，流于千祀。